Swer wenet dc ich durh gebende (Mit originalen Lettern)
Swer wenet dc ich durh gebende·
lâſſe mines h̾zen troſt·
ich wolde ê dc es were min ende·
vn̄ ich niemer wurde erlôſt·
mir enſi d̾ mv̊t·
gegen ir ſo gůt·
dc er niht wēket vō ir ſwaſ mir ieman tůt·

Mich wil der zwiuel vb̾windē·
ich enlâſſe in er enmag·
lat ſi mich genade vindē·
dú mir ie zeh̾zen lag·
ſin lât des niht·
ſo ſi geſiht·
die ſtete an mir ſi fuͤge dc mir lieb geſchiht·

Niemā ſol mir dc v̾keren·
dc ich bin an ſi v̾daht·
ſi mac mir min froͤide mere·
dú mich hat in trurē bꝛaht·
d̾ gruͤne kle
iſt mir ein ſnê·
ſwie wol dú kleinē vogellin ſingent mir iſt doch we·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse